तालबेहट तहसील में एक क़िला है। यह झाँसी-ललितपुर की चार-लेन राजमार्ग पर स्थित है। इस क़िले से राजा मर्दन सिंह शासन करते थे, जिन्होंने रानी लक्ष्मीबाई के साथ 1857 के प्रथम भारतीय स्वतंत्रता संग्राम में अंग्रेज़ों के विरुद्ध लड़ाई की थी। क़िले में तीन मंदिर हैं, जो अंगद, हनुमान और नरसिंह को समर्पित हैं। क़िला एक बड़ी झील के किनारे पर खड़ा है, जो मानसरोवर कहलाती है। झील में नौकाएँ चलती हैं और अन्य जलक्रीड़ाएँ होती हैं। झील किनारे हज़ारिया महादेव मंदिर भी खड़ा है।